Diari Oficial de la Generalitat Valenciana


Sumari del DOGV 4440, del 14-02-2003 (2003/1300)

ACORD de 20 de desembre de 2002, de la Comissió Territorial d'Urbanisme de València, relatiu a la modificació de 3 punts de les normes subsidiàries de Bocairent.
-----------------------------------------------------------------------------------------------------------------------------------------------------------------

### Dades del document

Número de DOGV
:   4440

Data del DOGV
:   14-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/1300


Data del document
:   20-12-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Bocairent
    * pla d'urbanisme

ACORD de 20 de desembre de 2002, de la Comissió Territorial d'Urbanisme de València, relatiu a la modificació de 3 punts de les normes subsidiàries de Bocairent. [2003/Q1300]
  
Vist l'expedient remés per l'Ajuntament de Bocairent referit a la modificació de 3 punts de les normes subsidiàries, i de conformitat amb els següents:
  
Antecedents de fet
  
1. El projecte es va sotmetre a informació pública per mitjà d'Acord del Ple de l'Ajuntament en la sessió del dia 31 de maig de 2002. Després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan el dia 26 de juliol de 2002. L'expedient complet té entrada en el Registre de la Comissió Territorial d'Urbanisme de València el dia 27 de setembre del 2002.
  
2. El projecte consta de memòria justificativa i plans d'informació i d'ordenació.
  
3. L'objecte de la modificació és el següent:
  
Punt 1. Alteració de l'àmbit de la parcel·la institut.
  
La present modificació es produïx per les causes següents: primera, la realització del nou accés a Bocairent, realitzat per la Diputació Provincial, que preveu un vial de penetració a la població de 25 metres; segona, la necessitat de sòl dotacional escolar per a la realització d'un nou institut d'Educació Secundària.
  
Les dos causes porten en si mateixes la incidència en el sector SAU 1, els Vilars, amb el pla parcial aprovat definitivament el 1997, ja que el vial d'accés minva l'edificabilitat en la parcel·la confrontant a la rotonda (el citat vial és de més amplària respecte del previst inicialment), a més de ser necessària una major reserva dotacional per a donar cabuda a l'institut. L'anterior comporta les següents modificacions en l'àmbit en qüestió:
  
1. Requalificar 1.535 metres quadrats de sòl residencial amb aprofitament lucratiu a dotacional escolar.
  
2. Requalificar 580 metres quadrats de vial peatonal a dotacional escolar.
  
3. Reclassificar sòl no urbanitzable comú (1.600 m2) a sòl apte per a urbanitzar.
  
4. Redelimitar la unitat d'execució 3.
  
5. Modificar la zona verda per a ubicar-la en sòl no urbanitzable que inclou una superfície de 3.447 metres quadrats (s'incrementa la superfície en 693 m2).
  
No obstant això, exclusivament es proposa en este moment l'aprovació de la requalificació de 1.535 metres quadrats de sòl residencial a dotacional escolar, la resta de qüestions queden arreplegades en el conveni urbanístic, i l'aprovació de la qual es diferix al moment en què s'obtinga la preceptiva declaració d'impacte ambiental.
  
Punt 2. Alteració de l'ús de la parcel·la dotacional.
  
L'objecte de la present modificació és canviar l'ús de la parcel·la dotacional ubicada en el carrer del Tribunal de les Aigües, que passaria d'estar prevista a quarter de la Guàrdia Civil a assistencial sanitari, en qualsevol cas mantindria el seu caràcter dotacional públic, i afecta una parcel·la amb una superfície de 1.030 metres quadrats.
  
4. Durant la tramitació de l'expedient s'ha sol·licitat un informe als organismes següents: Conselleria de Sanitat i Conselleria de Cultura i Educació.
  
Dels anteriors s'han rebut els següents:
  
- Direcció General de Règim Econòmic de la Conselleria de Cultura i Educació. Emés en sentit favorable amb data 28 de maig de 2002.
  
5. Bocairent té les normes subsidiàries aprovades definitivament per la Comissió Territorial d'Urbanisme el dia 30 de juliol de 1994.
  
Cal destacar que, pel que fa al punt 1 de la present modificació, consta l'aprovació definitiva per la Comissió Territorial d'Urbanisme de València del pla parcial els Vilars, amb data 22 d'abril de 1997.
  
Amb data 22 de maig de 2002, pel director general d'Urbanisme i Ordenació Territorial, s'emet informe favorable respecte de la modificació de 3 punts de les normes subsidiàries de Bocairent, si bé, en posteriors fases procedimentals, s'hauran d'acreditar els aspectes exposats en el citat informe. S'ha de destacar que en el dit informe es feia referència a tres punts de la modificació, a més d'incloure's més aspectes en el punt 1 dels que ara es proposen, si bé els ara proposats estaven inclosos en l'objecte del citat informe.
  
6. La Comissió Informativa de la Comissió Territorial d'Urbanisme de València, en la sessió del 16 de desembre de 2002, va emetre informe relatiu al projecte que ens ocupa, i així es complix el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. La tramitació ha sigut correcta, de conformitat amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
2. La documentació està completa, a l'fecte del compliment del que preceptua l'article 27 de la LRAU.
  
3. Quant al punt 1 de la modificació s'observa, de la documentació aportada, que no es produïx un increment d'aprofitament lucratiu, sinó que, fins i tot, s'incrementen les dotacions.
  
Quant al punt 2 de la modificació s'observa que es tracta d'un mer canvi de qualificació de sòl dotacional, per la qual cosa no hi ha inconvenients.
  
4. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
5. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió del 20 de desembre de 2002, acorda:
  
Aprovar definitivament la modificació de les normes subsidiàries de Bocairent en el que afecta, exclusivament, la requalificació de 1.535 metres quadrats de sòl residencial a dotacional escolar, i al canvi d'ús de la parcel·la dotacional ubicada en el carrer del Tribunal de les Aigües, que passaria d'estar prevista a quarter de la Guàrdia Civil a assistencial sanitari.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.
  
València, 20 de desembre de 2002.- El secretari de la Comissió Territorial d'Urbanisme: José Manuel Palau Navarro.